stanford-oval/wikipedia huggingface dataset:
אברהם ווייס
ביוגרפיה > שנות מלחמת העולם השנייה בוורשה ובארצות הברית

עם פריצת מלחמת העולם השנייה, ווייס התגייס לפעילות ציבורית במסגרת ועד הקהילה היהודית בוורשה. עם כיבוש ורשה בידי צבא גרמניה הנאצית, הגסטפו הקים את היודנראט, וד"ר ווייס צורף אליו. ב-4 בנובמבר 1939 הגסטפו אסף את חברי היודנראט והורה להם להקים גטו בוורשה תוך שלושה ימים. ראשי היודנראט ובהם אדם צ'רניאקוב ביקשו לשלוח משלחת לגסטפו על מנת לנסות לשכנע אותם לשנות את עמדתם, אך ווייס שכנע אותם לשלוח תחת זאת משלחת למושל הצבאי של ורשה. בשל שליטתו בגרמנית, ווייס היה דוברה של המשלחת. המושל, שלא עודכן מראש על הפקודה, הורה להקפיא אותה. בעקבות כך, הקמת הגטו נדחתה בחודשים ארוכים, וסגירתו הושלמה ב-15 בנובמבר 1940. בחודש ינואר 1940 קיבל ד"ר ווייס הזמנה למשרת פרופסור לתלמוד בישיבה יוניברסיטי בניו יורק. בזכות הזמנה זו הוא הצליח לקבל אשרת כניסה לארצות הברית לו ולמשפחתו. ב-9 באפריל 1940 הוא יצא עם משפחתו מוורשה ונסע ביחד עם הרבי מגור ומשפחתו לאיטליה. לאחר מספר חודשים באיטליה יצאה משפחת ווייס בטיסה לספרד, ומשם הפליגה לארצות הברית. כך נצלו משפחת ווייס מהשמדת יהודי וורשה בידי הנאצים, השמדה שהושלמה כשנתים מאוחר יותר.
ווייס התגורר בארצות הברית עד לפרישתו מהישיבה יוניברסיטי בשנת 1967. בתקופה זו התמקד בעיקר בהוראה בישיבה יוניברסיטי ובמחקר התלמוד, אך המשיך גם בפעילות ציבורית, והשתתף בין השאר בקונגרס הציוני ה-22, בשנת 1946. בשנת תשי"ג הוא היה פרופסור אורח באוניברסיטה העברית בירושלים. במהלך שנים אלו הוא פרסם את רוב ספריו, ובהם התהוות התלמוד בשלמותו, לחקר התלמוד, סדר הדיון, על היצירה הספרותית של האמוראים, ודיונים ובירורים בבבא-קמא. בנוסף הוא פרסם מאמרים רבים במחקר התלמוד, שנדפסו בהמשך בהוצאת אוניברסיטת בר-אילן, בקבצים: הערות לסוגיות הבבלי והירושלמי, ועל המשנה, הוצאת בר-אילן. הוא גם שימש כעורך כתב העת חורב, כתב העת של הישיבה יוניברסיטי, 'לחקר תולדות ישראל וספרותו'.
לאחר פרישתו, עלה ארצה עם אשתו פנינה, בשנת 1967, והתגורר בירושלים. בשנים האחרונות לחייו שימש כמרצה לתלמוד באוניברסיטת בר-אילן.
אברהם ווייס נפטר בד' בתשרי ה'תשל"א בירושלים, ונטמן בבית הקברות סנהדריה. בשנת תשל"ה יצא לאור ספרו האחרון, מחקרים בתלמוד, עליו עבד אך לא הספיק לסיים את עריכתו. הספר נערך בידי בניו, ד"ר משה ווייס ופרופ' בנימין ווייס. לספר נוספו גם מספר מאמרים שפורסמו במקור בגרמנית, ותורגמו בידי העורכים.
תרומתו לחקר התלמוד

עבודתו המחקרית של ווייס התמקדה בניתוח ביקורתי של התלמוד הבבלי. בעוד שהחכמים והחוקרים שקדמו לו ניסו לפענח את שאלת התהוות ועריכת התלמוד לפי מקורות חיצוניים, ווייס סבר שיש לענות על השאלות מתוך ניתוח טקסטואלי ומושגי של התלמוד עצמו. בין היתר הוא חקר ביטויים כמו 'גופא' ו'אמר מר' (לקורות התהוות הבבלי). הוא עסק באינטנסיביות בניתוח של סוגיות בתלמוד כדי לזהות רכיבים מוקדמים ומאוחרים בדיון התלמודי. אחת מהמסקנות העיקריות של ווייס הייתה שעריכת התלמוד לא הייתה אירוע נקודתי, אלא תהליך מתמשך שהחל מזמן האמוראים, ונמשך עד לתקופת הגאונים.
ווייס היה מהראשונים שעמדו על חשיבות תרומתם של הסבוראים להתפתחות התלמוד.
בנוסף למחקר התלמוד, ווייס עסק גם במחקר המשנה, וגם בה הוא הראה תופעות של שכבות מוקדמות ומאוחרות. כמה ממאמריו בחקר המשנה פורסמו בקובץ מאמרים על המשנה, בהוצאת אוניברסיטת בר-אילן.
מספריו של ווייס

לקורות התהוות הבבלי, ורשה, 1929.
התלמוד הבבלי בהתהוותו הספרותית, ורשה, 1937–1939.
התהוות התלמוד בשלמותו, ניו יורק, תש"ג.
לחקר התלמוד, ניו יורק, תשט"ו.
סדר הדיון, ניו יורק, תשי"ח.
על היצירה הספרותית של האמוראים, ניו יורק, תשכ"ב.
דיונים ובירורים בבא-קמא, ניו יורק, ירושלים, תשכ"ז.
הערות לסוגיות הבבלי והירושלמי, הוצאת אוניברסיטת בר-אילן, תש"ל.
על המשנה, הוצאת בר-אילן.
מחקרים בתלמוד, מוסד הרב קוק, ירושלים, 1975.
מתלמידיו

פרופ' מאיר שמחה פלדבלום
פרופ' יעקב בלידשטיין
ד"ר משה ווייס, בנו הגדול
לקריאה נוספת

ספר יובל לכבוד הרב ד"ר אברהם ווייס, ניו יורק, תשכ"ד
לשאלת מקורות הסוגיות, מהמאמרים הראשונים של ווייס, תדפיס מ'הצופה לחכמת ישראל', בודפשט, תרפ"ה.
הערות שוליים

↑  שניהם נרצחו בשואה ביום הכיפורים ה'תש"ג, האב בפודהייצה, והאם במחנה ההשמדה בלז'ץ.
↑  המכתב, הכתוב יידיש, נדפס תחת הכותרת מכתב מגיהנום,  בספר פודהייצה, עמ' 231–232. המכתב הופקד בידי איכר אוקראיני, והגיע למשפחה אחרי תום המלחמה.
↑  ספר היובל לכבוד הרב ד"ר אברהם ווייס, בהוצאת ועד ספר היובל, תשכ"ד, עמ' ה'-ח'
↑  דו"ח שכתב וייס על המאורעות, עם הגעתו לארצות הברית, באתר יד-ושם
↑  מאמרו של וייס בנושא, באתר רשומת ספרייה האוניברסיטה העברית
| --- | --- |
בקרת זהויות :  NLI: 987007269843305171  PLWABN: 9810598828905606  BIBSYS: 6027502  GND: 1028553803  ISNI: 0000 0001 1592 7982  LCCN: no93026903  NTA: 069447047  SELIBR: 101263  SNAC: w6c618zj  VIAF: 9418226   WorldCat (עם VIAF): 9418226
U

.
| Uu |
| --- | --- | --- | --- | --- | --- | --- |
Uu
אלפבית לטיני
| Aa | Bb | Cc | Dd | Ee | Ff | Gg |
| Hh | Ii | Jj | Kk | Ll | Mm | Nn |
| Oo | Pp | Qq | Rr | Ss | Tt | Uu |
|  | Vv | Ww | Xx | Yy | Zz |  |
האות U (יו) היא האות העשרים ואחת באלפבית הלטיני.
במקור הייתה האות U וריאציה של האותיות V, J או I. כמו כן שימשה לעיתים לציין את העיצור אותו מייצגת כיום האות V.
ייצוגים נוספים

באלפבית פונטי מיוצגת האות על ידי המילה "יוניפורם" (Uniform)
בקוד מורס האות מיוצגת על ידי שתי נקודות וקו: · · -
בקוד ASCII האות מיוצגת על ידי 85 (U) ו-117 (u).
בכתב ברייל:
התפתחות האות U

| 0 | 1 | 2 | 3 | 4 | 5 |
| --- | --- | --- | --- | --- | --- |

| וו פרוטו שמית | וו פיניקית | אופסילון יוונית | אטרוסקית | לטינית - V | לטינית - U |
שימושים של האות U

בביוכימיה, U מייצגת את אורציל.
בלוחות שנה, U מייצגת את יום ראשון כאשר S מייצגת את שבת - מאחר שבמרבית השפות הלטיניות שני הימים מתחילים באותה אות.
בכימיה, U מייצגת את היסוד אורניום.
בהנדסת חשמל, U מסמלת מתח חשמלי.
בהיסטוריה, יו היה מלך קוריאה.
במלחמת העולם השנייה, U - הקידומת של צוללות קריגסמרינה (חיל הים) של גרמניה הנאצית.
בתחבורה, האות U מציינת פְּנִיַּת פַּרְסָה.
ברשתות תקשורת, מייצגת האות U קנה מידה למדידת גובה בארונות תקשורת.
ראו גם

Ǜ
Ù
Ú
Û
Ü
Ŭ
Ű
Ů
דגל הקוד הבינלאומי של האות U
The Good Side

The Good Side (בעברית: הצד הטוב) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-19 בינואר 2018, כסינגל השני מתוך אלבומו השני, Bloom, על ידי חברת התקליטים EMI אוסטרליה.
השיר הגיע למקום הרביעי במצעד שבניו זילנד, וה-99 במצעד שבסקוטלנד.
רקע וכתיבה

השיר נכתב על ידי טרוי סיון, לילנד, בראם אינסקור, אלכסנדרה יוז, ג'אם סיטי, אריאל ראצ'שייד והופק על ידי ראצ'שייד ואינסקור. ב-17 בינואר 2018, הכריז סיון על צאת הסינגל הזה ואף פרסם את עטיפתו הרשמית. סיון הסביר שהשיר הוא מכתב פתוח לחברו לשעבר.
עם השיר הופיעה סיון במסגרת סיבוב ההופעות הרביעי שלו, "The Bloom Tour".
וידאו קליפ

טרם הוציא את הוידאו קליפ הרשמי של השיר, העלה סיון לערוץ ה-Vevo שלו את האודיו של השיר, את המציג בתוכו את עטיפתו של הסינגל. האודיו זכה להצלחה נאה כאשר צבר למעלה מ-6 מיליון צפיות.
ב-20 בינואר 2018, הופיע סיון עם השיר בתוכנית המערכונים האמריקאית "סאטרדיי נייט לייב".
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 5 |  |
|  ניו זילנד | המצעד הניו זילנדי הרשמי | 4 |  |
|  סקוטלנד | מצעד הסינגלים הסקוטי | 99 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
הערות שוליים

↑  EMI Music Publicity Portal Music, www.emimusic.com.au (באנגלית)
↑  nztop40
↑  Official Scottish Singles Sales Chart Top 100 | Official Charts Company, www.officialcharts.com (באנגלית)
↑  The Good Side - Troye Sivan | Songs, Reviews, Credits | AllMusic, AllMusic
1 2  "Troye Sivan Announces New Single 'The Good Side' | MTV UK" (באנגלית). נבדק ב-2018-10-01.
↑  Troye Sivan Tour Statistics: The Bloom Tour | setlist.fm, www.setlist.fm
1 2  TroyeSivanVEVO (2018-01-18), Troye Sivan - The Good Side (Official Audio), נבדק ב-2018-10-01
↑  "Troye Sivan Performs 'My My My!' & 'The Good Side' on 'SNL'". Billboard. נבדק ב-2018-10-01.
↑  "Troye Sivan Sexes Up "My My My!," "The Good Side," On "SNL"". LOGO News. נבדק ב-2018-10-01.
↑  ARIA Accreditations Documents, Dropbox (באנגלית)
| טרוי סיון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Blue Neighbourhood • Bloom • Something to Give Each Other |  |
| מיני-אלבומים | Dare to Dream • June Haverly • TRXYE • Wild • In a Dream |  |
| סינגלים | "Happy Little Pill" • "Wild" • "Youth" • "Talk Me Down" • "Heaven" • "There for You" • "My My My!" • "The Good Side" • "Strawberries & Cigarettes" • "Bloom" • "Dance to This" • "Animal" • "1999" • "Revelation" • "Sombody to Love" • "I'm So Tired..." • "Take Yourself Home" • "Easy" • "Rager Teenager!" • "You" • "Could Cry Just Thinkin About You" • "Angel Baby" • "You Know What I Need" • "Rush" • "Got Me Started" • "One of Your Girls" |  |
| השתתפות בסינגלים | "Papercut" • "Hands" • "2099" • "Love Me Wrong" |  |
| סיבובי הופעות | Troye Sivan Live • Blue Neighbourhood Tour • Suburbia Tour • The Bloom Tour |  |
אדה (ספר)

כריכת כתב יד איסלנדי מן המאה ה-18 של האדה הפרוזאית, הספרייה הלאומית של איסלנד. על הכריכה דמויות וחיות מהמיתולוגיה. למעלה, אבי האלים אודין והעורבים המשרתים אותו (הוּגין ומוּנין). בשורה השנייה נמצא מיולניר, פטישו של האל תור. את השורה שלישית תופסים האל היימדאל והפרה אוֹדְהוּמְבְלַה המופיעה בסיפור בריאת העולם. בשורה האחרונה נמצא סְלֵייפְניר, סוסו של אודין וצאצאו של לוקי, ההיכל ולהאלה והזאב פֵנְריר.
אֶדָה (איסלנדית: Edda), במקור שמו של ספר אשר כתב סנורי סטורלוסון במאה ה-13. לאחר מכן, התחיל השם להתייחס גם לאוסף שירים העוסק במיתולוגיה נורדית. ספרו המקורי של סנורי ידוע כעת בשם "האדה הפרוזאית" או "האדה הצעירה" ואילו אוסף הפואמות נקרא "האדה הפואטית" או "האדה המבוגרת".
אטימולוגיה

פירוש המילה "אדה" הוא לא לגמרי ברור, ויש כמה תאוריות. יש החושבים שפירושה "שירה" (מלשון "óðr" בנורווגית עתיקה), יש הטוענים שפירושה "אמונה" (השוואו "קרדו") ויש הקושרים את הפירוש למילה בנורווגית עתיקה שפירושה "סבתא רבתא".
האדה הפרוזאית

האדה הפרוזאית היא מדריך למשוררים אותו כתב סנורי סטורלוסון בסביבות 1220, עד היום נשתמרו שבעה כתבי יד. המדריך מכיל סיפורים ומידע רב אודות המיתולוגיה הנורדית, זאת כדי לספק חומרי גלם עבור קוראי הספר. היכרות עם סיפורי המיתולוגיה והקשרים בין הדמויות השונות חיונית כדי לאפשר למשוררים להבין מטפורות ותחליפי שמות ציוריים וכן כדי לשלבם בשיריהם. בנוסף, מסביר הספר על כתיבת השירה ומתאר את דקויות האליטרציה.
שתי השפעות משמעויות של הסופר על החומר המקורי ניכרות בספר. ראשית, סנורי היה נוצרי ועטף את כל הסיפורים בסיפור מסגרת המסביר כי גיבורי המיתולוגיה היו למעשה אנשים רגילים אשר מעשיהם גרמו להופעת כתות לאחר מותם. חרף אמונתו, התייחס סנורי בכבוד למסורות האליליות של עמו והאלים לא מוצגים באור שלילי. עם זאת, ישנם הבדלים מול מקורות אחרים הנובעים ככל הנראה מהשקפת עולמו הנוצרית. שנית, ניסה סנורי להכניס סדר ואחידות למגוון הסיפורים ולהכניס אותם להקשר סיפורי אחד. לשם כך נאלץ ככל הנראה לשנות חלקים מסוימים שכן הסיפורים נכתבו על ידי אנשים שונים ולא היו מתואמים ביניהם.
האדה השירית

האדה השירית היא שם לאוסף של שירים (או "שירות") נורדיות עתיקים. יחד עם ספרו של סנורי, מהווה האדה הפרוזאית את המקור החשוב ביותר למיתולוגיה הנורדית ולאגדות הגרמאניות. החלק הראשון של האדה עוסק בעולם המיתולוגי, מיצירתו ועד האירועים אשר יביאו להשמדתו, וכן בדמויות מפתח כגון אודין, לוקי ותור. חלקו השני של האוסף מספר על גיבורים כגון סיגוּרְד קוטל הדרקונים והולקיריה בְרינְהילְד.
רוב השירים נמצא בכתב היד הנקרא "Codex Regius" - "כתב היד של המלך". כתב היד נכתב במאה ה-13 וזכה להתייחסות רק בשנת 1643, כאשר הגיע לידיו של בְרינְיוֹלְפוּר סְוֵינְסוֹן, הבישוף של סְקַלְהוֹלְט. בשלב זה, עבודתו של סנורי כבר הייתה מוכרת היטב וחוקרים שיערו כי יש אדה נוספת - מבוגרת יותר - ממנה שאב וציטט סנורי כדי ליצור את ספרו - האדה הצעירה. בְרינְיוֹלְפוּר ייחס את כתיבת הספר ל"סֵיימוּנְדור המלומד", כומר מפורסם מהמאה ה-12. חוקרים בני זמננו שוללים ייחוס זה ואולם השם "האדה של סֵיימוּנְדור" עדיין קיים. שמו הלטיני של Codex Regius נובע מכך שבְרינְיוֹלְפוּר העניק אותו במתנה למלך דני.
The Good Ones

"The Good Ones" (בעברית: "הטובים") הוא סינגל שהוקלט על ידי הזמרת-יוצרת האמריקאית גבי בארט, מתוך אלבום הבכורה שלה, Goldmine. השיר יצא לאור ב-8 ביוני 2020, על ידי חברות התקליטים וורנר נאשוויל, כסינגל השני מתוך האלבום, כשהראשון מתוך האלבום הוא "I Hope", שיצא שנה קודם לכן.
השיר הגיע למקום הראשון במצעד שירי הקאנטרי.
רקע וכתיבה

השיר נכתב על ידי גבי בארט, זאק קייל, אמילי לנדיס וג'ים מק'ורמיק והופק על ידי זאק קייל ורוס קופרמן. ב-12 ביולי 2019, יצא השיר ברחבי העולם. בדצמבר של אותה השנה, הקליטה אותו מחדש בארט אך בצורה אקוסטית. רק ביוני 2020, הוחלט להפיץ אותו כסינגל השני מתוך האלבום.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.
וידאו קליפ

הווידאו קליפ הרשמי של השיר פורסם ב-29 באוגוסט 2019, בערוץ היוטיוב של גבי בארט וצבר למעלה מ-13 צפיות.
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  עולמי | בילבורד גלובל 200 | 146 |  |
|  ארצות הברית | בילבורד הוט 100 | 32 |  |
|  ארצות הברית | מצעד הקאנטרי איירפליי | 4 |  |
|  ארצות הברית | מצעד שירי הקאנטרי | 1 |  |
|  קנדה | קנדה הוט 100 | 50 |  |
|  קנדה | מצעד שירי הקאנטרי | 3 |  |
|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 74 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 4× פלטינה | 4,000,000 |
סיכום
| בכל העולם | — | 4,000,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 8 ביוני 2020 | הזרמת מוזיקה • הורדה דיגיטלית | וורנר נאשוויל |  |
הערות שוליים

↑  גבי בארט, זאק קייל, אמילי לנדיס, ג'ים מק'ורמיק
1 2 3 4  Gabby Barrett – The Good Ones (באנגלית), נבדק ב-2020-10-02
↑  Warner Music Nashville Signs Gabby Barrett, ‏2019-06-26 (באנגלית)
↑  Makin' Tracks: 'Idol' Alum Gabby Barrett's ?'I Hope' Is Not What the Title Implies, Billboard, ‏2019-08-19
↑  Gabby Barrett, Billboard
↑  The Good Ones - Gabby Barrett | Release Info, AllMusic (באנגלית)
↑  The Good Ones - Gabby Barrett | Release Info, AllMusic (באנגלית)
↑  Single Releases :, web.archive.org, ‏2020-06-09
↑  Goldmine, נבדק ב-2020-10-02
↑  Gabby Barrett - "The Good Ones" (Official Music Video)
↑  Gold & Platinum, RIAA (באנגלית אמריקאית)
| 0 | 1 | 2 |
| --- | --- | --- |
| הקודם: 2020: דן + שי וג'סטין ביבר – "10,000 Hours" | פרס המוזיקה האמריקאית לשיר הקאנטרי האהוב ביותר   2021: גבי בארט – "The Good Ones"  | הבא: 2022: מורגן וולן – "Wasted on You" |
Venice

Venice הוא אלבום הבכורה של הזמר האמריקאי אנדרסון פאאק. האלבום יצא לאור ב-28 באוקטובר 2014, על ידי חברות התקליטים סטיל ווד, OBE ואמפייר דיסטריביושן. אנדרסון פאאק הפיק את האלבום, לצד מפיקים מוזיקליים שונים, כגון לו_דף, די ג'יי נובאדי, DK דה פאנישר, מיקוס דה גאוד, קסלי גונזלס, טוקימונסטה, טה-קו; וכן מכיל הופעת אורח של סיר (אנ'). האלבום נתמך על ידי שני סינגלים: "Drugs" ו-"Miss Right". האלבום גם מכיל נגינה של גיטרה מובילה של חוסה ריוס, גיטרה בס וגיטרה אקוסטית מקסלי גונזלס וקלידים מרון אוונט, כל חברי להקת הליווי, "הפרי נשיונלס".
סינגלים

הסינגל הראשון מתוך האלבום, "Drugs", יצא לאור ב-17 בינואר 2014. השיר הופק על ידי לו_דף.
הסינגל השני מתוך האלבום, "Miss Right", יצא לאור ב-14 באוקטובר 2014. השיר הופק על ידי אנדרסון פאאק עצמו.
רשימת רצועות

| מס' | שם | משך |
| --- | --- | --- |
| 1. | Waves  | 0:26 |
| 2. | Milk n' Honey (בהשתתפות טריי סמואלס)   | 4:18 |
| 3. | The City  | 3:34 |
| 4. | Might Be  | 3:57 |
| 5. | Miss Right  | 3:18 |
| 6. | Put You On  | 2:43 |
| 7. | Already (בהשתתפות סיר)   | 3:14 |
| 8. | Dogtown  | 0:26 |
| 9. | I Miss That Whip  | 3:08 |
| 10. | Get 'Em Up  | 4:08 |
| 11. | Paint  | 3:57 |
| 12. | Drugs  | 4:52 |
| 13. | Miki Doralude  | 0:50 |
| 14. | Luh You  | 3:30 |
| 15. | Right There  | 3:27 |
| 16. | Off the Ground  | 4:48 |
| משך כולל: | משך כולל: | 50:44 |
הערות שוליים

↑  Baldus, Daniel (1 בדצמבר 2014). "Anderson .Paak – Venice". Potholes in My Blog. אורכב מ-המקור ב-1 במרץ 2015. נבדק ב-9 בנובמבר 2015. {{cite web}}:  (עזרה)
| --- | --- |
בקרת זהויות :  MusicBrainz release group: 5839672f-1d89-4fd0-8ecd-281a804aef8a
YSL רקורדס

| --- | --- |

 נתונים כלליים
 סוג:  חברת תקליטים
 מייסדים:  יאנג ת'אג
 תקופת הפעילות:  2016–הווה (כ־8 שנים)
 חברת אם:  וורנר מיוזיק גרופ
 מיקום המטה:  אטלנטה
  
 אתר רשמי
 
YSL רקורדס (ידועה גם כיאנג סטונר לייף ויאנג סליים/סלאט לייף) היא חברת תקליטים, המבוססת באטלנטה, שהוקמה על ידי הראפר יאנג ת'אג. החברה היא חותם של חברת התקליטים 300 אנטרטיינמנט. בין אמני החברה נכללים גאנה, ליל קיד (אנ') ועוד.
היסטוריה

הקמת הלייבל הוכרזה ב-15 בנובמבר 2016, באמצעות סרטון שהעלה יאנג ת'אג בסנאפצ'ט ובו מציג את משרדו החדש. הסרטון כולל גם נאום של מייסד 300 אנטרטיינמנט, קווין ליילס, ששיבח את הלייבל החדש. בשנת 2017 הודיעה החברה על חתומה הראשון, הראפר גאנה. במהלך הוצאת מיקסטייפים שונים באותה השנה, הודיעה החברה על חתומים נוספים, כשהראפר YoungBoy Never Broke Again הוחתם על עסקה משותפת בת 5 אלבומים עם YSL ואטלנטיק רקורדס, לאחר שבחר בה, מול עסקה עם חברת התקליטים של הראפר בירדמן, קאש מאני רקורדס. ללייבל הצטרף גם הראפר ליל דיוק, לצד אחיותיו של ת'אג, דולי והיי-דורה.
ב-15 באוגוסט 2018 הודיע ת'אג על אלבום אוסף ובו חתומי החברה, למעט YoungBoy Never Broke Again, בשם Slime Language, אותו הוציא ביום הולדתו ה-27, ב-16 באוגוסט. ב-12 בספטמבר, הכריז הראפר ליל בייבי על מיקסטייפ משותף עם גאנה בשם Drip Harder, אשר יצא ב-5 באוקטובר, תחת YSL, בשיתוף עם חברת התקליטים של ליל בייבי, קוואליטי קונטרול.
ב-22 בפברואר 2019 הוציא גאנה את אלבום הבכורה שלו, Drip or Drown 2, לאחר הסינגל שיצא מהאלבום, "One Call", שלווה בווידאו קליפ. ב-14 ביוני הוציא ליל קיד (אנ') את אלבום הבכורה שלו, Long Live Mexico, ממנו יצאו שלושה סינגלים, "Oh My God",‏ "Proud of Me" ו-"Pull Up".
ב-28 בפברואר 2020 הוציא התקליטן והמפיק זייטובן (אנ') מיקסטייפ משותף עם ליל קיד, ליל גוטיט וליל יאכטי בשם A-Team. במרץ של אותה השנה, הודיע גאנה על אלבומו השני, Wunna. הסינגל המוביל מתוכו, "Skybox", יצא לאור ב-6 במרץ לצד וידאו קליפ. ב-16 במרץ, הצהיר גאנה בטוויטר כי Wunna משמעו ראשי תיבות של "Wealthy Unapologetic N***a Naturally Authentic". ב-3 באפריל, הוציאו יאנג ת'אג וגאנה את הסינגל "Quarantine Clean", שהופק על ידי טורבו דה גרייט. למחרת, הסביר גאנה שהאלבום חווה בעיות בהוצאתו עקב מגפת הקורונה. ב-22 במאי, יצא האלבום, שהגיע היישר אל מקום הראשון במצעד הבילבורד 200.
ב-7 באוגוסט 2020 הוציא ליל קיד את אלבום האולפן השני שלו, Trapped on Cleveland 3, באמצעות YSL רקורדס.
ב-18 בדצמבר 2020 הוציאו YSL את הסינגל "Take It to Trial", מאת יאנג ת'אג וגאנה בהשתתפות יאק גוטי, הסינגל הראשון מתוך אלבום האוסף Slime Language 2, שיצא לאור ב-16 באפריל 2021.
סגל נוכחי

| אמן | שנת חתימה | הוצאות (תחת החברה) |
| --- | --- | --- |
| יאנג ת'אג | 2016 | 15 |
| ליל דיוק | 2016 | 7 |
| גאנה | 2017 | 6 |
| דולי וייט | 2017 | 1 |
| היי-דורה | 2017 | 1 |
| סטריק | 2017 | 3 |
| יאנג ג'ורדן | 2017 | 1 |
| טי-שיין | 2017 | 2 |
| נצ'י | 2017 | 1 |
| צ'יט קוד | 2017 | 1 |
| מאני גיים בו | 2017 | 3 |
| YSL פארגו | 2017 | 5 |
| ארטנה | 2018 | 3 |
| ליל קיד | 2018 | 3 |
| אנפונק | 2019 | 1 |
| קארלי | 2019 | 0 |
| אירולין מנשן | 2020 | 0 |
| גו | 2020 | 1 |
| יאנג קאיו | 2020 | 1 |
| וייט נייט | 2021 | 0 |
סגל נוכחי > מפיקים ביתיים

ויזי
טורבו
טאורוס
סגל נוכחי > אמנים לשעבר

רייסד-ריל ג'ט (2017–2019: נפטר)
דיסקוגרפיה > אלבומי אולפן

| שנה | פרטי האלבום | פרטים |
| --- | --- | --- |
| 2019 | גאנה - Drip or Drown 2 יצא לאור: 16 באוגוסט 2019  חברת תקליטים: YSL רקורדס  פורמטים: הורדה דיגיטלית |  מיקום שיא: מקום שני בארצות הברית  תואר RIAA: זהב |
| 2019 | ליל קיד - Long Live Mexico יצא לאור: 14 ביוני 2019  חברת תקליטים: YSL רקורדס, 300 אנטרטיינמנט  פורמטים: הורדה דיגיטלית |  מיקום שיא: מקום 26 בארצות הברית |
| 2019 | יאנג ת'אג - So Much Fun יצא לאור: 16 באוגוסט 2019 • 20 בדצמבר 2019 (דלוקס)  חברת תקליטים: YSL רקורדס  פורמטים: הורדה דיגיטלית |  מיקום שיא: מקום ראשון בארצות הברית  תואר RIAA: פלטינה |
| 2020 | גאנה - Wunna יצא לאור: 22 במאי 2020  חברת תקליטים: YSL רקורדס  פורמטים: הורדה דיגיטלית |  מיקום שיא: מקום ראשון בארצות הברית  תואר RIAA: זהב |
| 2020 | ליל קיד - Trapped on Cleveland 3 יצא לאור: 7 באוגוסט 2020  חברת תקליטים: YSL רקורדס  פורמטים: הורדה דיגיטלית, סטרימינג |  מיקום שיא: מקום 41 בארצות הברית |
דיסקוגרפיה > מיני-אלבומים

| שנה | פרטי האלבום |
| --- | --- |
2019: היי-דורה ודולי וייט - Slimestas יצא לאור: 11 בינואר 2019  חברת תקליטים: YSL רקורדס  פורמטים: הורדה דיגיטלית, סטרימינג
2019: סטריק - See You When I Land יצא לאור: 19 בינואר 2019  חברת תקליטים: YSL רקורדס  פורמטים: הורדה דיגיטלית, סטרימינג
דיסקוגרפיה > מיקסטייפים

| שנה | פרטי האלבום | פרטים |
| --- | --- | --- |
| 2016 | גאנה - Drip Season יצא לאור: 25 באוקטובר 2016  חברת תקליטים: YSL רקורדס, 300 אנטרטיינמנט  פורמטים: הורדה דיגיטלית, סטרימינג |  |
| 2017 | ליל דיוק - Life In The Hills יצא לאור: 20 באפריל 2017  חברת תקליטים: YSL רקורדס  פורמטים: הורדה דיגיטלית, סטרימינג |  |
| 2017 | גאנה - Drip Season 2 יצא לאור: 11 במאי 2017  חברת תקליטים: YSL רקורדס, 300 אנטרטיינמנט  פורמטים: הורדה דיגיטלית, סטרימינג |  |
| 2017 | ליל דיוק - Uber יצא לאור: 3 באוקטובר 2017  חברת תקליטים: YSL רקורדס  פורמטים: הורדה דיגיטלית, סטרימינג |  |
| 2017 | ליל דיוק - Lil Duke יצא לאור: 3 באוקטובר 2017  חברת תקליטים: YSL רקורדס  פורמטים: הורדה דיגיטלית, סטרימינג |  |
| 2017 | ליל דיוק - Blue Devil יצא לאור: 3 באוקטובר 2017  חברת תקליטים: YSL רקורדס  פורמטים: הורדה דיגיטלית, סטרימינג |  |
| 2017 | ליל דיוק - Hit Hard, Move Silent יצא לאור: 3 באוקטובר 2017  חברת תקליטים: YSL רקורדס  פורמטים: הורדה דיגיטלית, סטרימינג |  |
| 2017 | ליל דיוק - Uberman 2 יצא לאור: 28 בנובמבר 2017  חברת תקליטים: YSL רקורדס  פורמטים: הורדה דיגיטלית, סטרימינג |  |
| 2017 | גאנה - Drip or Drown יצא לאור: 30 בנובמבר 2017  חברת תקליטים: YSL רקורדס, 300 אנטרטיינמנט  פורמטים: הורדה דיגיטלית, סטרימינג |  |
| 2018 | גאנה - Drip Season 3 יצא לאור: 2 בפברואר 2018  חברת תקליטים: YSL רקורדס, 300 אנטרטיינמנט  פורמטים: הורדה דיגיטלית, סטרימינג |  |
| 2018 | ליל דיוק - Reality Checc יצא לאור: 10 באפריל 2018  חברת תקליטים: YSL רקורדס  פורמטים: הורדה דיגיטלית, סטרימינג |  |
| 2018 | גאנה (עם ליל בייבי) - Drip Harder יצא לאור: 4 באוקטובר 2018  חברת תקליטים: קוואליטי קונטרול, YSL רקורדס, 300 אנטרטיינמנט, מוטאון, קפיטול  פורמטים: הורדה דיגיטלית, סטרימינג |  מיקום שיא: מקום רביעי בארצות הברית  תואר RIAA: פלטינה |
| 2020 | ליל קיד (עם זייטובן, ליל גוטיט וליל יאכטי) - A-Team יצא לאור: 28 בפברואר 2020  חברת תקליטים: YSL רקורדס, 300 אנטרטיינמנט, קוואליטי קונטרול, אלאמו רקורדס  פורמטים: הורדה דיגיטלית, סטרימינג |  |
| 2020 | יאנג ת'אג (עם כריס בראון) - Slime & B יצא לאור: 5 במאי 2020  חברת תקליטים: CBE, YSL רקורדס, 300 אנטרטיינמנט, RCA  פורמטים: הורדה דיגיטלית, סטרימינג |  מיקום שיא: מקום 24 בארצות הברית |
Tattoo

"Tattoo" (בעברית: "קעקוע") הוא סינגל שהוקלט על ידי הזמרת השוודית לורן. את השיר הוציאה לאור ב-25 בפברואר 2023 חברת התקליטים יוניברסל מיוזיק גרופ. באמצעות המלודיפסטיבלן נבחר לייצג את שוודיה באירוויזיון 2023, שנערך בליברפול שבממלכה המאוחדת. בערב הגמר דורג במקום הראשון עם 583 נקודות, והפך את לורן לאישה היחידה שזוכה בשתי מהדורות שונות של תחרות הזמר של האירוויזיון.
לאחר זכייתו במלודיפסטיבלן דורג במקום הראשון במצעד הסינגלים השוודי. אולם לאחר עונת האירוויזיון כבש את פסגות מצעדי המוזיקה השונים ברחבי תשע מדינות נוספות, דוגמת אוסטריה, בלגיה, יוון, איסלנד, ישראל, הולנד ושווייץ. בנוסף, הוא נכנס לעשרת השירים הפותחים בעשר מדינות אחרות, דוגמת פינלנד, גרמניה, הונגריה, אירלנד, ליטא, נורווגיה והממלכה המאוחדת.
ביום שלאחר גמר האירוויזיון גרף "Tattoo"‏ 4,275,290 השמעות בספוטיפיי – מספר ההשמעות הגבוה ביותר בפלטפורמה לשיר אירוויזיון ביום בודד. מי שהחזיקה בשיא הקודם הייתה להקת מונסקין עם שירה "Zitti e buoni". בנוסף, הוא שבר שיא עבור מספר ההשמעות הגבוה ביותר שנצבר על ידי שיר של אמנית שוודית.
רקע

בנובמבר 2022 דיווח העיתון השוודי Aftonbladet על חזרתה של לורן למלודיפסטיבלן, הקדם השוודי לתחרות הזמר של האירוויזיון. קודם לכן השתתפה באירוע שלוש פעמים עם השירים "My Heart Is Refusing Me",‏ "Euphoria" ו-"Statements" בשנים 2011, 2012 ו-2017 בהתאמה. לדבריה, היא כלל לא רצתה להגיש את השיר לאירוע. אולם הסביבה דחפה אותה לעשות זאת.
בריאיון ל-NME ציינה לורן כי "Tattoo" הוא שיר אהבה פשוט. ”אין יום בלי לילה, ואין אהבה ללא שנאה... אנו נוטים לחשוב שהדשא של שכננו ירוק יותר, אך אם נרצה לחוות התאהבות אותנטית ועמוקה נצטרכנה להבין ולהיות מודעים למהמורות שיהיו בדרכנו. אנחנו לא נוכל לברוח ברגע שיכאב לנו קצת” – אמרה בריאיון.